Staða brotaþola á Íslandi var borin saman við önnur Norðurlönd . Erlendar rannsóknir á upplifun brotaþola innan réttarkerfisins sýna fram á að margt annað en einungis niðurstaða málsins skipti þá máli , heldur einnig hvernig staðið sé að málinu og að þeir upplifi að málsmeðferðin sé réttlátt . Í skýrslunni segir að því geti „ farið svo að brotaþoli komi einungis í eina eða tvær skýrslutökur og viti svo fátt um málið þar til lögregla hættir rannsókn málsins , vísar því frá , eða saksóknari annaðhvort fellir málið niður eða gefur út ákæru “ . Ástæðan gefin fyrir því er að þar með sé komið í veg fyrir að framburður sakbornings hafi áhrif á framburð vitna . Auglýsing Í skýrslunni segir enn frekar : „ Það að vita lítið eða ekkert um framgang lögreglurannsóknar getur valdið brotaþolum miklum kvíða og óöryggi og jafnvel sett þá í hættu . Viðmælendur rannsóknarinnar fyrrnefndu lýstu áhyggjum sínum af því að þegar mál eru felld niður þá líti samfélagið svo á að brotið hafi ekki átt sér stað og að brotaþoli hafi verið að ljúga til um ofbeldið . Þetta getur valdið þeim álitshnekki og haft áhrif á félagslega stöðu og heilsufar . Á Íslandi , í Danmörku og Noregi hafa brotaþolar hins vegar réttarstöðu vitnis og hafa þar af leiðir takmarkaðan rétt á að hefja einkarefsimál . Í Svíþjóð og Finnlandi geta brotaþolar lagt fram sín eigin ákæruskjöl og sönnunargögn , spurt ákærða og vitni spurninga , ásamt því að áfrýja málinu . Fram kemur í skýrslunni að í Finnlandi og Svíþjóð er þátttaka brotaþolanna í réttarhöldunum litin jákvæðum augum vegna þess að þeir þekki oft betur til málsatriða en saksóknarar . Lagt er til að allir þolendur alvarlegra brota njóti bættrar réttarstöðu , ekki einungis þolendur kynferðisbrota . Er varðar aukinn rétt til upplýsinga og þátttöku á rannsóknarstigi er meðal annars lagt til í skýrslunni að brotaþolar eigi rétt á að ráðfæra sig við réttargæslumann á kostnað ríkisins áður en tekin er ákvörðun um að kæra málið til lögreglu , að réttur þeirra sé sá sami og aðgangur til kærða nema lögregla telji að það geti skaðað rannsókn málsins . Í skýrslunni er einnig lagt til að kanna skuli hvort æskilegt væri að gera „ dómurum í sakamáli kleift að taka sjálfstæða afstöðu til einkaréttarkröfunnar og dæma í henni á grundvelli lægri sönnunarkröfu þó svo að ákærði hafi verið sýknaður . “ Ásamt því sem brotaþolar hafi rétt á gjafsókn . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .